Osijek.in

Pričaonice u ograncima Knjižnice
2026-02-18 17:30 - 18:30 (Europe/Vienna) | Gradska i sveučilišna knjižnica Osijek – Ogranak Donji grad, Trg bana Josipa Jelačića 24A, Osijek, Hrvatska, Croatia (Local Name: Hrvatska)
Gradska i sveučilišna knjižnica Osijek tijekom mjeseca veljače i ožujka organizirat će pričaonice za korisnike Knjižnice starije od tri godine.
Pričaonice će se održati prema sljedećem rasporedu:

srijeda, 11. veljače i 11. ožujka 2026. godine od 17.30 do 18.30 sati
u Ogranku Jug 2
srijeda, 18. veljače i 18. ožujka 2026. godine od 17.30 do 18.30 sati
u Ogranku Donji grad
srijeda, 18. veljače i 18. ožujka 2026. godine od 17.30 do 18.30 sati
u Ogranku Industrijska četvrt

Prijaviti sudjelovanje i dodatne informacije mogu se dobiti u ogranku u koji ste zainteresirani doći na priču:
Ogranak Jug 2 GISKO (Opatijska 26f, br. tel. 031/563-454)
Ogranak Donji grad GISKO (Trg bana J. Jelačića 24a, br. tel.: 031/506-110)
Ogranak Industrijska četvrt GISKO (Vinkovačka 66d, tel.: 031/271-282)
Izvor/foto: Gradska i sveučilišna knjižnica Osijek

Pričaonice u ograncima Knjižnice
2026-02-18 17:30 - 18:30 | Gradska i sveučilišna knjižnica Osijek – Ogranak Industrijska četvrt, Vinkovačka 66 d, Osijek, Hrvatska, 31000, Croatia (Local Name: Hrvatska)

34. Prvenstvo grada Osijeka
2026-02-19 09:00 - 20:00, 2026-02-20 09:00 - 20:00 | Dvorana Gradski vrt, Kneza Trpimira 23, Osijek, Hrvatska
Početak nove badmintonske sezone donosi i novo, 34. po redu Prvenstvo grada Osijeka koje će se održati u osječkoj dvorani Gradski vrt.
Izvor/foto: Zajednica osječkog sporta

Predstava - Dok zvijezde ne padnu (pretplata 3)
2026-02-19 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Aktualna do same srži temeljnih međuljudskih odnosa, Beth Steel svojom, žanrovski diskutabilnom, dramom koja započinje kao laka, pitka i prpošna komedija, načinje i zaposjeda stvarnost kao kalup u kojem živimo, dok se društvenim (međuljudskim) ostvarenim odnosima služi kao mizanscenom u kojem opća mjesta imaju ulogu “sklopke” za iskreni smijeh. Ona vješto secira stratuse tjeskobe opstanka kojemu smo izloženi u društvu koje je sreću i poziciju u njoj (a među “drugima”) determinirao novcem kao jedinim alatom samoostvarenja i priznanja.
Sve započinje svadbom kao inicijacijskim prelaskom u novo, u novo okrilje unutar kojega pojedinac dobiva “priliku” u dvoje se iznova ostvariti i uzdignuti do tražene euforije “sreće i razumijevanja”. I bio bi to predvidiv narativ da nije zaokreta kojim nas Steel naprasno vraća u iskrenu stvarnost, onu koja kirurški razdvaja “nas” od “drugih”. Uvijek smo, zapravo, “nasuprot drugih”, ne izričito u sukobu, nego više pred drugim kao ispred ogledala u kojem zapažamo obrise vlastitih tjeskoba, strahova, htijenja, stremljenja, ali i istovjetnosti i podudarnosti. Drugi je uvijek ono što bih JA htio biti. Zato reagiramo dvojako: divljenjem ili zavišću. Najčešće zavišću koja rađa gnjev, reakciju odbacivanja i deklasiranja.
U drami Beth Steel susreću se dva svijeta: autohtoni i alohtoni, svijet “starosjedilaca” i svijet “došljaka”, migranata, tražitelja bolje sudbine kroz traženje posla izvan okvira zadanoga rođenjem. Steel, naime, poseže za pitanjima koja često čitamo kod anonimnih komentatora ispod vijesti na portalima koje govore o radnim dozvolama izdanima strancima ili migrantima koji su poginuli tragajući za boljim životom. Ona u brak povezuje mnogima nepovezivo: Britanku i Poljaka. Britanska strana svatovske družine vlastitu bijedu stagnacije i kroničnoga neuspjeha spoznaje u izravnom doticaju s Poljakom koji od prvoga posla smetlara nezaustavljivo grabi gore, uza stube piramide društvenoga statusa. I u prasku sve eskalira, padaju maske prividne uljuđenosti, političke korektnosti, događa se pobuna protiv “stranaca koji nam otimaju radna mjesta”, koji “ne govore naš jezik”. Započinje rat u točki prijepora, u pregibu promjene koja svijet kao prostor supostojanja ciklički, zapravo, zapljuskuje otkako je čovječanstva.
I tu je taj “problem” žanrovske odrednice koja se hvata svršetka koji ne okončava, nego posvuda u svijetu traje kao zbilja koju Beth Steel majstorski prebacuje na raster scenske pojavnosti kao skicu za raspravu o određivanju pravde kao kategorije u kojoj uvijek postoje pobjednici i gubitnici. Premda je ta rasprava jalova: srazovi nikada ne rezultiraju pobjedama, nego isključivo promjenama, novim stanjima i okolnostima. Otuda i dojmljivost, perceptivna jakost ove sjajne drame u dihotomiji smijeha i gorčine.
Ivana Šojat

Predstava - Samo nek' ide redom
2026-02-19 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Urnebesna tragi-komedija koja pripovijeda o rodbinskim nesuglasicama, mukama i pohlepi. Naime, smrt djeda Svetislava Tavčera jedina je okolnost koja okuplja njegova tri unuka na mjestu radnje. Tijekom večernjeg bdijenja nad pokojnim Svetom, unuci, svatko iz svog kuta, jadikuju nad vlastitom prošlošću i budućnošću. Sva trojica cijelo vrijeme opravdavaju vlastitu kompetentnost za nasljedstvo i spomen u bogatoj djedovoj oporuci. Zaplet je u prvom raspletu. Najveća „smrt” u ovom komadu zapravo je život unuka, njihova zaslijepljenost, sladostrašće, oholost i nedostatak empatije prema bližnjima. Oni su zajedno samo onda kada su jedni protiv drugih i kada je u pitanju njihov vlastiti interes… Komedija situacije i apsurda koja će kod gledatelja izazvati duhovno-fizičku identifikaciju s likovima.
Izvor/foto: Alluro predstave

Predstava - Dok zvijezde ne padnu
2026-02-20 19:00 - 21:00, 2026-02-21 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)

Koncert - The Frajle i Grupa CAMBI
2026-02-21 20:00 - 22:00 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)

Predstava - Direkt u glavu
2026-02-23 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Nagrađivani glumci Borko Perić i Filip Detelić stižu u Osijek dobro nasmijati publiku!
Nemojte propustiti suludu komediju “Direkt u glavu”, u ponedjeljak 23. veljače u 20 sati u koncertnoj dvorani Franjo Krežma.
Glumački asevi zagrebačkog kazališta Kerempuh, dobitnici Nagrade hrvatskog glumišta i dvojac koji nikog ne ostavlja ravnodušnim, Borko Perić i Filip Detelić sigurno će vas dobro nasmijati komedijom “Direkt u glavu”.
Njihovi britki verbalni okršaji rijedak su talent, a poznati autor Igor Weidlich komedijom “Direkt u glavu” konačno im je dao priliku na kazališnim daskama izbaciti sve što si imaju za reći.
Na radost publike koja će ovaj verbalni okršaj ima prilike gledati uživo.
Dva sjajna glumca uz pomoć publike pokušat će pred vama razriješiti situaciju u kojoj su se našli.
Na vama je da im pomognete ili odmognete. Svakako da pogledate komediju i dobro se nasmijete.
DIREKT U GLAVU je kazališni hit u kojem Borko Perić i Filip Detelić doslovno ostavljaju dušu na pozornici te preispituje sve živo i mrtvo, uz jedinstveno iskustvo za gledatelje.
A koja ih je to tragikomična situacija dovela na daske koje ovog puta život ne znače?
Otkrijte s Borkom i Filipom 23. veljače u 20 sati.
Ne propustite ih pogledati i nasmijati se s njima!
ULAZNICE: Direkt u glavu – komedija za krepat
Izvor/foto: B GLAD Produkcija

Predstava - Plašt/Sestra Angelica
2026-02-24 18:00 - 20:00, 2026-02-25 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Pridružujući se obilježavanju stote obljetnice smrti slavnog opernog skladatelja Giacoma Puccinija, HNK u Osijeku glazbeni premijerni ovosezonski niz otvara dvjema njegovim jednočinkama: Sestrom Angelicom i Plaštem koje će u listopadu biti izvedene pod ravnanjem maestra Filipa Pavišića, u režiji Lee Anastazije Fleger.
Riječ je o dvjema jednočinkama koje, zajedno s Giannijem Schicchijem (u HNK u Osijeku premijerno izveden u travnju 2022. zajedno s Busonijevim Arlecchinom) čine fantastični Puccinijev triptih kojim majstor opernoga žanra pokazuje i dokazuje umijeće prenošenja najdubljih emocija unutar kratke, vremenski ograničene forme, istančanu suptilnost gradacije emocija koje kod publike bude najdublju empatiju.
Foto: HNK u Osijeku

Marijana Mikulić: Mare #Zenamajkaglumica
2026-02-24 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Museorium - ciklus likovnih i baštinskih radionica namijenjenim osobama starije životne dobi
2026-02-25 10:00 - 12:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Muzej Slavonije nastavlja s programom Museorium – ciklusom likovnih i baštinskih radionica namijenjenim osobama starije životne dobi (60+) koje žele ostati aktivne, kreativne i uključene u kulturni život zajednice.
Slijede radionice u sklopu gostujuće izložbe Priroda na dodir, otvorene u Muzeju Slavonije koja polazi od ideje da dodir i zvuk mogu prenijeti doživljaj prirode snažnije i dublje od samog pogleda, omogućujući posjetiteljima da oblik, teksturu i strukturu živog svijeta upoznaju neposredno – rukama.
Radionice se održavaju svake srijede u 10 sati.
Program obuhvaća četiri radionice: slikarsku, kiparsku i grafičku radionicu te završnu radionicu izrade lutke s jednostavnim mehanizmom, u kojoj se spajaju dodir, oblik i pokret. Inspiracija proizlazi iz prirode i povećanih modela biljaka, životinja i gljiva prikazanih na izložbi, s posebnim naglaskom na teksture i površine koje se u prirodi često ne primjećuju golim okom.
Raspored radionica:
4.2. Slikarska radionica
11.2. Grafička radionica
18.2. Kiparska radionica
25.2. Radionica izrade lutke mehanizam
Svaka radionica namijenjena je skupini od 15 sudionika, što omogućuje individualizirani pristup, podršku voditelja i opuštenu atmosferu u kojoj je važan osobni doživljaj, a ne tehnička savršenost. Sudjelovanje u radionicama je besplatno.
Voditeljica programa je Jesenka Ricl, viša kustosica pedagoginja.
Prijave su obavezne i zaprimaju se putem e-pošte: edukacija@mso.hr ili pozivom na 328 778 od pon do pet od 8 do 15 sati
Realizaciju programa Museorium omogućila je financijska potpora Ministarstva kulture i medija Republike Hrvatske.

Predstava - Sestra Angelica
2026-02-26 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Pridružujući se obilježavanju stote obljetnice smrti slavnog opernog skladatelja Giacoma Puccinija, HNK u Osijeku glazbeni premijerni ovosezonski niz otvara njegovim dvjema jednočinkama: Sestrom Angelicom i Plaštem, koje će u listopadu biti izvedene pod ravnanjem maestra Filipa Pavišića, u režiji Lee Anastazije Fleger.
Riječ je o dvjema jednočinkama koje, s Giannijem Schicchijem (u HNK-u u Osijeku premijerno izveden u travnju 2022. s Busonijevim Arlecchinom) čine fantastičan Puccinijev triptih kojim majstor opernoga žanra pokazuje i dokazuje umijeće prenošenja najdubljih emocija unutar kratke, vremenski ograničene forme, istančanu suptilnost gradacije emocija koje kod publike bude najdublju empatiju.

Proljetni i obrtnički sajam 2026.
2026-02-27 10:00 - 19:00, 2026-02-28 10:00 - 19:00, 2026-03-01 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Od 27. veljače do 1. ožujka, u Gospodarskom centru očekuje nas Proljetni i obrtnički sajam!
Proljetni sajam jedan je od najvažnijih sajamskih događaja na istoku Hrvatske, poznat po svojoj dugoj tradiciji i međunarodnom karakteru. I ove nas godine očekuje bogat izložbeni program koji obuhvaća poljoprivrednu mehanizaciju, proizvode OPG-ova, autohtone slavonske delicije, obrtničke rukotvorine, opremu za kućanstvo i predstavljanje gospodarskih potencijala regije.
Ulaz na Sajam i parking su besplatni.

Izvor: Gospodarski centar Osječko-baranjske županije

Predstava - Gospodar muha
2026-02-27 19:00 - 21:00, 2026-02-28 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Ova drama moćna je alegorija koju Golding piše pitko, iz postavki dječaštva zrakoplovnom nesrećom naprasno prebačenog u kontekst izvan civilizacije i izvan nadzora. Gospodar muha, naime, govori o svijetu u trenutku izbijanja nuklearnog rata. Jedan od zrakoplova kojima se djeca sklanjaju s poprišta smaka svijeta doživljava nesreću i pada na tropski, nenastanjen otok. Još odjeveni u školske odore, dječaci se moraju organizirati, izgraditi si skrovišta, pronaći hranu i vodu. I tu započinje uvid u trajne, civilizacijski ušutkavane, prave odlike ljudske prirode, u njezino divljaštvo i nemilosrdnost. U ožujku, dakle, na scenu stupa nezaobilazno kazališno štivo u režiji Vanje Jovanovića.
Foto: Kristijan Cimer

Stand-up nastup "Večer s Panićem"
2026-02-27 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Što je zajedničko radu na kruzeru, TikTok senzaciji, britkom i autentičnom humoru i stand-upu?
Ivan Panić, naravno.
Regionalno popularan stand-up komičar godinama je radio na kruzeru, putovao svijetom i skupljao priče koje jednostavno moraju biti ispričane. Nakon života na moru vraća se doma — i s pozornice osvaja publiku svojim prepoznatljivim stilom: iskreno, dinamično, duhovito i bez uljepšavanja.
Po prvi put dolazi u kino Urania sa stand-up nastupom „Večer s Panićem“ — večeri u kojoj se stvarne situacije pretvaraju u urnebesne anegdote, a publika postaje dio atmosfere kroz kombinaciju stand-upa i improvizacije.
Očekujte zabavan, opušten i energičan nastup — priče o „malim“ ljudima i „običnim“ situacijama ispričane na potpuno neobičan način. Intimno, britko i autentično.
Ulaznice: 18 EUR
Kupnja na blagajni kina Urania:

svaki dan osim ponedjeljka 16:30 – 21:30
vikendom i 10:30 – 12:30
ili online u prodaji na Core Eventu.

Vidimo se na Večeri s Panićem — smijeh je zagarantiran!

Vlatko Štampar - Vrlo dovoljan
2026-02-28 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Koncert - Parni Valjak
2026-02-28 20:00 - 23:00 | Dvorana Gradski vrt, Kneza Trpimira 23, Osijek, Hrvatska

Predstava - Lajf Kouč
2026-03-04 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
„Lajf Kouč“ je moćna monodrama u kojoj Dragan Marinković Maca secira današnje društvo s brutalnom iskrenošću i humorom koji boli. Predstava razotkriva svijet u kojem su moral, poštenje i ljubav postali relikti prošlosti. Maca kroz lucidne monologe vodi publiku od smijeha do tišine, od ironije do samopreispitivanja. Predstava razotkriva apsurd civilizacije koja je zaboravila razgovarati, voljeti i saosjećati.
Maca nas podsjeća da smo izgubili smisao života u jurnjavi za stvarima koje ne trebamo, dok zanemarujemo ljude koje volimo. „Lajf Kouč“ je gorki smijeh i topla suza u istoj rečenici. Ona je dijagnoza našeg vremena, ali i poziv na buđenje. Pred nama stoji čovjek koji više nema potrebu da se dokazuje, već da progovori. On ne nudi rješenja, nego ogledalo. A u tom ogledalu – svi mi. Smijeh koji se pretvara u stid. Suza koja oslobađa.
To je predstava koja se ne gleda samo očima, već i dušom. Da li je psovka postala oružje istine, a humor način preživljavanja? „Lajf Kouč“ nije predstava koja miluje… Ona udara, provocira, razbija… Ali u svakom udarcu krije se nada da još uvijek možemo biti bolji. Publika izlazi sa smijehom, ali i s knedlom u grlu… Jer iza svake šale stoji pitanje: dokle ćemo još trpjeti ovaj cirkus koji zovemo život? Glas glumca je glas generacija koje su umorne od laži, površnosti i brzine.
Njegova riječ reže, ali i liječi. Predstava nije propovijed, ona je moderna filozofska molitva. Na kraju, Maca ostaje sam pred publikom – bez maske, bez laži, bez poziranja.I to je njegova najveća hrabrost. „Lajf Kouč“ je više od predstave. To je podsjetnik da je biti čovjek najveća umjetnost.
Predstava je na rasporedu u srijedu, 4. ožujka 2026. s početkom u 20:00 sati, u Koncertnoj dvorani Franjo Krežma.
Ulaznice za izvedbu možete potražiti na core-event.co ili na fizičkim prodajnim mjestima Core Eventa u cijeloj Republici Hrvatskoj.

Koncert - Marko Škugor "U dvoje"
2026-03-05 20:00 - 23:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Oxygene Klub - Kids from the Sky
2026-03-06 21:00 - 23:00 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Kupi karte odnosno ulaznice za Kids from the sky u Oxygenu!, 06.03.2026. – 07.03.2026. u Oxygene Klub, Osijek
Pop senzacija započinje godinu u velikom stilu u klubu Oxygene
Kids from the Sky, nakon za njih dosad najuspješnije godine u karijeri, stižu u Osijek na prvi samostalni koncert. Nastup će se održati 6. ožujka u klubu Oxygene.
Pop duo koji čine Teo Golub i Robin Petić prošle je godine objavio zapaženi debitantski album Tamni valovi, koji je označio važnu prekretnicu u njihovom radu. Uslijedili su rasprodani koncerti u zagrebačkom Vintage Industrial Baru, nastup kao predgrupa Baby Lasagni u Boćarskom domu, a njihova pjesma „Lanterna“ uvrštena je u soundtrack popularne serije Sram.
Live nastupi posebno su važan dio njihove priče jer kids from the sky osvajaju publiku atraktivnim koncertima i neodoljivom energijom. Upravo takav koncertni doživljaj donose i u Osijek, gdje će publika imati priliku čuti pjesme poput „Onaj osjećaj“, „Prolazna stvar“, „Fargo“, „Lanterna“, „Znamo malo“, „Film“, „Tamni bulevar“, „Ulica 22“ i druge.
Nastup u Osijeku dolazi u trenutku kada se kids from the sky sve jasnije pozicioniraju kao jedno od relevantnijih imena nove regionalne pop scene. Prije toga, 13. veljače, zaustavit će se i u Koprivnici, gdje će u klubu Kugla otvoriti koncert grupe Elemental, 7. ožujka nastupit će u Beogradu. a u pripremi su i nove koncertne najave.
Izvor/foto: Entrio

Balet - Labuđe jezero
2026-03-07 20:00 - 22:30 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Premijerno u Hrvatskom narodnom kazalištu u Osijeku Ukrajinski klasični balet dolazi nam s najpoznatijim baletnim naslovom.
Labuđe jezero sinonim je za klasični balet, nepogrešivo prepoznatljiv po izražajnim melodijama Petra Iljiča Čajkovskog te koreografiji čistih formi. Dirljiva priča o princu Siegfriedu i princezi Odette, pretvorenoj u labuda zlobom čarobnjaka Rothbarta, nije samo bajka već je i duboko emocionalno putovanje koje istražuje teme ljubavi, izdaje i iskupljenja.
U izvedbi Ukrajinskog klasičnog baleta, ova interpretacija Labuđeg jezera spaja tehničku preciznost s emotivnim intenzitetom, stvarajući nezaboravan doživljaj za publiku.
Ukrajinski klasični balet poznat je po dubokoj posvećenosti klasičnim korijenima baleta, dok istovremeno unosi svježinu i strast u svaku izvedbu. Ansambl se sastoji od međunarodno priznatih baletnih plesača koji su osvojili brojne nagrade diljem svijeta, a njihova virtuoznost i elegancija oduševit će vas na svakom koraku – od veličanstvenih skokova do delikatnih pirueta.
Iako se radi o klasičnom baletu, ova izvedba donosi nove i inovativne pristupe, koji su ujedno i vjerni originalu. Scenografija i kostimografija raskošno su i detaljno osmišljene, uvodeći publiku u čarobni svijet jezera, šuma i palača, a svjetlosni efekti dodatno naglašavaju atmosferu misterija i romantike koja prožima cijelu priču.
Labuđe jezero osvaja ljepotom baletne izvedbe i dubokim emocionalnim podtekstom, istražujući teme ljubavi, tragedije i otpornosti ljudskoga duha.
Ne propustite doživjeti čaroliju Labuđeg jezera u izvedbi Ukrajinskog klasičnog baleta ove sezone HNK u Osijeku!
Izvor/foto: ARTpartner

Koncert - Lege
2026-03-08 19:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Predstava – Da sam ja neko
2026-03-09 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Predstava “Da sam ja neko” poznatog bosanskohercegovačkog glumca Enisa Bešlagića ruši sve rekorde i već ima preko stotinu izvedbi. Izvrsno je prihvaćena i kod Osječana te u naš grad stiže ponovno
“Da sam ja neko je samo jedan put i jedan odabir onoga što ja jesam danas. Ono što me vodi i da podijelim svoju priču sa svima vama koji gledate srcem. Na moj način vam pričam ono što ne vidite iza zavjese medijske scene… Ovo je jedno lijepo druženje uz mnogo raznih i iskrenih emocija, koje ćemo osjetiti zajedno. Svatko od nas ima svoje mjesto i posebnost koju trebamo oživjeti u prepoznavanju faktora X u nama. Preporučuje se za sve generacije i uzraste, osim za djecu do tri godine.”, riječi su koje o predstavi kaže sam autor.

Pričaonice u ograncima Knjižnice
2026-03-11 17:30 - 18:30 | Gradska i sveučilišna knjižnica Osijek – Ogranak Jug 2, Opatijska 26f, Osijek, Hrvatska, 31000, Croatia (Local Name: Hrvatska)
